Publication: Magyar Közlöny
Issue: MK-1998-70 (Year: 1998, Number: 70)
Era: 1990-2004
Section: a 33/1998. (VII. 31.) BM rendelethez
Paragraph Index: 175

5. Az SZSZB jegyzőkönyvvezetőjének feladatai 5.1. Az elsődleges adatszolgáltatást teljesíti. Fontos, hogy a jegyzőkönyvvezető az adatszolgáltatáshoz szükséges adatok gyűjtését és azok határidőre történő továbbításának feltételeit biztosítsa. A szavazókörben megjelent, szavazólapot átvevő választók számának megállapításához „Számlálólap” áll rendelkezésre. A szavazók számáról és a jelentés időpontjáig nyilvántartásba vett választópolgárok számáról a számlálólapon kell jelentést adni a HVI vezetője részére. A megjelenés adatait a jegyzőkönyvvezető állapítja meg. A szavazóköröknek az alábbi időintervallumokban kell adatot szolgáltatniuk a HVI részére: 6.45—7.00, 8.30—8.45, 10.30—10.45, 12.30—12.45, 14.30—14.45, 17.00—17.15. 5.2. A „Számlálólap”-ot az utolsó jelentés után is vezetni kell. A szavazás befejeztével a számlálólapon megjelölt szavazószámnak meg kell egyeznie a szavazóként megjelentek számával.

Source: https://magyarkozlony.hu/hivatalos-lapok/fc5389b43bf5eebd1d240aa392076abd4f292ba8/dokumentumok/71bc51ff4da403ce765158cfaead915f58bea4f8/letoltes